সূত্র জানায়, মিরসরাই অর্থনৈতিক অঞ্চল-২ এ ব্লকের উন্নয়নের জন্য মাটি ভরাট করতে হবে। একাজে পাউবি প্রতি ঘনমিটার মাটির ক্রয়মূল্য সর্বনিন্ম ৩১৮ দশমিক ১৪ টাকা এবং সর্বোচ্চ ৩৪০ দশমিক ৬৮ টাকা প্রস্তাব করেছে। এতে উন্নয়ন কাজের সর্বনিন্ম ব্যয় প্রায় ৩০৭ কোটি টাকা এবং সর্বোচ্চ ৩১৮ কোটি টাকা দাঁড়ায়। অপরদিকে প্রতি ঘনমিটার মাটির ক্রয়মূল্য ২২৩ দশমিক ২০ টাকার প্রস্তাব করেছে নৌবাহিনী। এতে ব্যয় দাঁড়ায় ২১৮ কোটি ৪ লাখ ২০ হাজার টাকা।